মুহাম্মাদের অলৌকিক ঘটনাসমূহ

মুহাম্মাদের অলৌকিক ঘটনাসমূহ বলতে সেই সকল অতিপ্রাকৃত তথা কার্যকারণসূত্রবিহীন ঘটনাবলী বোঝানো হয় যেগুলো  ইসলামের নবী মুহাম্মাদের দ্বারা তার জীবদ্দশায় সংঘটিত হয়েছে। ইসলামী পরিভাষায় নবী-রাসুল কর্তৃক প্রদর্শিত এরূপ অলৌকিক ঘটনাসমূহকে মুজিযা বলে আখ্যায়িত করা হয়। 

মুহাম্মাদের বহু মুজিযা রয়েছে। ইমাম বায়হাকী বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার। ইমাম নববী মুহাম্মাদের বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার ২০০। আবার অনেক মনীষী বলেন, হুজুর সাল্লাল্লাহু আলাইহি ওয়া সাল্লামের মুজিযা তিন হাজার। (সূএঃ ফতহুল বারি)

ইতিহাসবিদ ডেনিস গ্রিলের মতে, "কুরআন স্পষ্টতই মুহাম্মাদের অলৌকিকতাগুলো ঢালাওভাবে বর্ণনা করে না, বরং চূড়ান্তভাবে সেই কোরআনকেই মুহাম্মাদের প্রধান অলৌকিকতা হিসেবে চিহ্নিত করা হয়।" খ্রিস্টানদের ভেতর প্রচলিত অভিযোগ আছে যে, কুরআন নিজেই মুহাম্মাদের অলৌকিকতা অস্বীকার করে। - যা খ্রিস্টান সম্প্রদায়ের মধ্যে একটি সাধারণ যুক্তি। খ্রিস্টানদের অভিযোগের প্রেক্ষিতে বলা যেতে পারে,তারা নবী মুহাম্মাদের মুজিযাকে বাস্তবতার নিরিখে বুঝতে চেয়েছে; কিন্তু বিষয়টা বিশ্বাসের সাথে সম্পর্কিত। কুরআন ও প্রায় হাদিসেই বিভিন্ন অলৌকিক ক্ষমতার কথা পেশ করা হয়, এবং হাদীস মুহাম্মাদের অলৌকিকতার বিবরণী জানার জন্য অপরিহার্য।

অলৌকিক ক্ষমতার তালিকা 
 কুরআন - মুহাম্মাদের পাওয়া সর্বশ্রেষ্ঠ অলৌকিক বস্তু যা মুসলমানদের দ্বারা বিবেচিত। এবং সব সময়ের জন্য একটি অলৌকিক ঘটনা, তাদের নিজস্ব জীবনকালের মধ্যে সাক্ষী করা হচ্ছে এবং অন্যান্য ধর্মালম্বীরা একে অলৌকিক ক্ষমতা হিসেবে স্বীকার করেন না।
 চন্দ্র বিভাজন
 ইসরা ও মি'রাজ (রাত্রি ভ্রমণ)।
 আলী ইবনে সাহল রাবন্ আল-তাবারি বলেন, মুহাম্মাদের সাফল্য এবং তার শত্রুদের বিরুদ্ধে বিজয় তার অলৌকিকতাসমূহের একটি ছিল। একইভাবে, অনেক আধুনিক মুসলিম ঐতিহাসিকদের মতে, মুহাম্মাদের সর্বশ্রেষ্ঠ অলৌকিক (যেমন ধর্মীয়, সামাজিক, ধর্মান্তরিত, রাজনৈতিক, সামরিক ও সাহিত্য গোলকের হিসাবে) ক্ষমতা বিভিন্ন ক্ষেত্রের মধ্যে একটি খুব অল্প সময়ের মধ্যেই তার পার্থিব শিক্ষাদীক্ষা, বিশ্বাস ও বিশ্বের বিজয়ীকে প্রভাবিত করে যার মধ্যে আরব যাযাবরেরা ছিল।
 বেশ কয়েকবার তিনি অলৌকিকভাবে খাদ্য ও পানি সরবরাহ করেন।
 বদর যুদ্ধের আগের দিন বদর নামক স্থানে পৌঁছে মুহাম্মাদ বললেন,

 তিনি একটি খেজুর গাছে ঠেস দিয়ে দাঁড়ানো থেকে উঠে দাঁড়ালে গাছটি কাঁদছিল।
 তিনি দুই গাছকে সরতে বলায় তা সরে গিয়েছিল।
 তার দ্বারা কৃত ভবিষ্যদ্বানী। 
 মক্কা থেকে মদীনায় হিজরত।
 তিনি তাবুক যুদ্ধের সময় তার হাজার হাজার সৈন্যের তৃষ্ণা নিবারণে এবং ওযু করতে বিপুল পরিমাণ পানির ব্যবস্থা করেন।
 তিনি তার অনুগামীদের নিয়ে হুদাইবিয়ার সন্ধিপত্র করার সময় পানি পান এবং ওযূর পানি ব্যবহার করতে গিয়ে পানি সংকটে পড়লে তার সাথের পানি বেড়ে ভরে উঠেছিল।
 বদর যুদ্ধের সময় তিনি শত্রুদের দিকে এক মুঠো মাটি ছুড়ে দেন, ফলে তারা অন্ধ হয়ে যায়, এই অলৌকিক ঘটনা কুরআনে উল্লেখ করা হয়, সূরা আল আনফাল, আয়াত ১৭ (৮:১৭)।

মুহাম্মদের অন্যতম অলৌকিক ঘটনা ‘রাদ আল শামস’ হলো অস্তমিত সূর্যকে ফিরিয়ে আনয়ন করা। আসমা বিনতে ওমায়স থেকে বর্ণিত আছে, একদা মুহাম্মদের খায়বারের কাছে ‘সাহবা’ নামক স্থানে ছিলেন। তার মাথা মোবারক আলী কোলে রেখে বিশ্রাম করছিলেন। আলী কিন্তু আসরের নামাজ আদায় করেননি। এমতাবস্থায় ওহি নাজিল শুরু হলো। শেষ পর্যন্ত সূর্য অস্তমিত হয়ে গেল। মুহাম্মদ জিজ্ঞেস করলেন, ‘তোমরা কি আসরের নামাজ আদায় করেছ?’ আলী বললেন, ‘না’। তখনই মুহাম্মদ হস্ত উত্তোলন করে দোয়া করলেন, ‘হে আল্লাহ! আলী আপনার রসুলের অনুগত ছিল, সূর্য ফিরিয়ে দিন, যাতে সে আসরের নামাজ সঠিক ওয়াক্তে আদায় করতে পারে।’ আসমা বিনতে মায়স বলেন, ‘অস্তমিত সূর্য পুনরায় দিগন্তে দৃশ্যমান হলো’। ইমাম তাহাবি মুহাম্মাদের বলেন, ‘হাদিসটি বিশুদ্ধ। হাদিসের সব বর্ণনাকারী নির্ভরযোগ্য।’ শায়খ জালাল উদ্দীন সুয়ুতী মুহাম্মাদের উল্লিখিত হাদিসটি সম্পর্কে ‘কাশফুল লাবস আন হাদিসে রদ্দে শামস’ নামে একটি ক্ষুদ্র পুস্তিকা রচনা করেছেন। ওই পুস্তিকায় হাদিসের সনদ নিয়ে আলোচনা করে হাদিসের বিশুদ্ধতা প্রমাণ করেছেন।

মহানবী (সা.) মিরাজ থেকে প্রত্যাবর্তন করে কুরাইশদের সম্মুখে আল্লাহর সান্নিধ্য লাভ এবং স্বীয় ভ্রমণকাহিনী ও মিরাজের ঘটনা বর্ণনা করেছিলেন। কুরাইশরা ঘটনার সত্যতা যাচাই করার জন্য বায়তুল মোকাদ্দাসের বিভিন্ন নিদর্শন সম্পর্কে প্রশ্ন করেছিল এবং বাণিজ্য উপলক্ষে সিরিয়ার দিকে যে কাফেলা গমন করেছিল, তারা কখন মক্কায় প্রত্যাবর্তন করবে, তা জানতে চেয়েছিল।

মহানবী (সা.) উত্তর দিয়েছিলেন, ‘তারা বুধবার মক্কায় পৌঁছবে।’ বুধবার আস্তে আস্তে অতিক্রান্ত হতে চলল, দিবসের পড়ন্ত বেলাও অতিক্রম হতে চলল। এমনকি সন্ধ্যা ঘনিয়ে আসার নিদর্শন পরিলক্ষিত হতে লাগল কিন্তু কাফেলা মক্কায় পৌঁছেনি। তাই মক্কার কাফিরকুল তার নবুয়তের সত্যতা সম্পর্কে সমালোচনা করতে শুরু করে দিল। এমতাবস্থায় রসুলুল্লাহ (সা.) দোয়া করলেন, আল্লাহপাক সূর্যের গতিরোধ করলেন। কাফেলা মক্কায় প্রবেশ করা পর্যন্ত সূর্য থেমে ছিল।

আরও দেখুন 
 ইসলামের রূপরেখা
 ইসলামি পরিভাষাকোষ
 ইসলাম এবং মুসলমান-সম্পর্কিত নিবন্ধসমূহের সূচীপত্র
 জাদু এবং ধর্ম
 গৌতম বুদ্ধের অলৌকিক ক্ষমতা ও ক্রিয়াকলাপ
 কুরআনের চ্যালেঞ্জ

তথ্যসূত্র

আরও পড়ুন 

মুহাম্মাদের অলৌকিক ঘটনাসমূহ